**Povzetek revizijskega poročila *Pravilnost financiranja volilne kampanje liste kandidatov Slovenske nacionalne stranke – SNS za predčasne volitve poslancev v Državni zbor   
Republike Slovenije v letu 2018***

Računsko sodišče je izvedlo revizijo *pravilnosti financiranja volilne kampanje liste kandidatov Slovenske nacionalne stranke – SNS za predčasne volitve poslancev v Državni zbor Republike Slovenije v letu 2018,* ki jo je organizirala politična stranka Slovenska nacionalna stranka.

*Cilja revizije* sta bila izrek mnenja o pravilnosti poročanja v skladu z Zakonom o volilni in referendumski kampanji ter izrek mnenja o pravilnosti poslovanja v skladu z Zakonom o volilni in referendumski kampanji. Računsko sodišče je v reviziji tudi ugotovilo znesek delnega povračila stroškov volilne kampanje, do katerega je upravičen organizator volilne kampanje.

Računsko sodišče je o pravilnosti poročanja v skladu z Zakonom o volilni in referendumski kampanji politični stranki Slovenska nacionalna stranka izreklo *mnenje s pridržkom*, ker je:

* med zbranimi sredstvi izkazala popuste, ki niso izredni popusti, in popuste za stroške storitev, ki ne predstavljajo stroškov volilne kampanje;
* med porabljenimi sredstvi izkazala stroške, ki niso stroški volilne kampanje;
* med posameznimi izdatki namesto plačil dvema pravnima osebama izkazala plačila dvema fizičnima osebama;
* med posojili, ki so ji bila odobrena za volilno kampanjo, izkazala posojilo, ki ga banka ni nakazala na posebni transakcijski račun za volilno kampanjo;
* med prispevki, ki so zbrani v nasprotju z Zakonom o volilni in referendumski kampanji, izkazala znesek, ki ne predstavlja nedovoljenih prispevkov;
* med nakazili prispevkov, ki so zbrani v nasprotju z Zakonom o volilni in referendumski kampanji, v humanitarne namene, izkazala znesek, čeprav ga v humanitarne namene ni nakazala.

Računsko sodišče je o pravilnosti poslovanja v skladu z Zakonom o volilni in referendumski kampanji politični stranki Slovenska nacionalna stranka izreklo *mnenje s pridržkom*, ker:

* je s posebnega transakcijskega računa za volilno kampanjo poravnala stroške, ki niso stroški volilne kampanje;
* v Seznamu izdatkov ni v vseh primerih poročala pravilno;
* je v Seznamu posojil napačno poročala o posojilodajalcu;
* je v Seznamu prispevkov, zbranih v nasprotju z Zakonom o volilni in referendumski kampanji, napačno poročala o subjektih, ki naj bi dali prispevek organizatorju volilne kampanje;
* je v Seznamu nakazil v humanitarne namene napačno poročala o prejemniku nakazila.

Ljubljana, 27. marca 2019